Палац Украіна (станцыя метро, Кіеў)

**«Палац Украіна»** (, ) — 26-я станцыя Кіеўскага метрапалітэна. Размешчана на Абалонска-Тэрэмкоўскай лініі, паміж станцыямі «Алімпійская» і «Лыбідская». Адкрыта 30 снежня 1984 года пад назвай «Чырвонаармейская». Цяперашняя назва — з 2 лютага 1993 года. Пасажырапаток — 21,0 тыс. чал./суткі.

## Канструкцыя 
Станцыя глыбокага залажэння. Мае тры падземныя залы — цэнтральную і дзве бакавыя з пасадачнымі платформамі. Залы станцыі злучаныя паміж сабой шэрагам праходаў-парталаў, якія чаргуюцца з пілонамі. Сярэдняя зала пры дапамозе эскалатарнага тунэлю з трохстужачным аднамаршавым эскалатарам злучана з падземным вестыбюлем, які выходзіць у падземны пераход пад Вялікай Васількоўскай вуліцай. Наземны вестыбюль адсутнічае.

## Абсталяванне 
Абсталяванне станцыі цалкам адпавядае яе ранейшай назве: пілоны з тарцамі з нержавеючай сталі абліцаваныя чырвонай смальтай, у тарцы цэнтральнай залы — кампазіцыя з выявай чырвонаармейца, шляхавыя сцены з чырвонымі зоркамі — эмблемамі Чырвонай і Савецкай Арміі на дзверцах кабельных шаф. У афармленні выкарыстаны шэраг вельмі цікавых прыёмаў. Пілоны станцыі параўнальна вузкія, іх кантавыя часткі пакрытыя нержавеючай сталлю, а бакавыя паверхні — рэльефнай чырвонай смальтай, стылізаванай пад полымя. У тарцы цэнтральнай залы — мазаічнае пано з выявай чырвонаармейца з вінтоўкай. Партал эскалатара і тунэльныя парталы на платформах таксама пакрытыя чырвонай смальтай.

На гэтай станцыі адначасова са станцыяй «Серпухаўская» Маскоўскага метрапалітэна была выкарыстаная эксперыментальная тэхналогія асвятлення на аснове святлавода. На абедзвюх станцыях эксперымент не атрымаўся, канструкцыя святлавода апынулася тэхнічна недасканалай і была заменена на колцавыя свяцільні, якія апынуліся лішнімі ў кіеўскім музеі Леніна (зараз — «Украінскі Дом»).

Улетку 2015 года, згодна з рашэннем Кіеўскай рады «Аб замене камуністычнай сімволікі на будынках і збудаваннях», на станцыі Палац Украіна закрыты мазаічнае пано «Чырвонаармеец» і дзве чаканкі — Зорка Чырвонай арміі і Зорка Савецкай арміі.

## Фотаздымкі 

Дворец Украина (станция метро) 2.jpg|Мазаіка ў тарцы цэнтральнай залы
Дворец Украина (станция метро) 3.jpg|Зорка Чырвонай Арміі на шляхавай сцяне
Дворец Украина (станция метро) 4.jpg|Зорка Савецкай Арміі на шляхавай сцяне
Дворец Украина (станция метро) 5.jpg|Свяцільні ў цэнтральнай зале
Дворец Украина (станция метро) 6.jpg|Пасадачная платформа ў бок «Лыбідскай»
Дворец Украина (станция метро) 7.jpg|Назва станцыі на шляхавай сцяне

## Расклад адпраўлення цягнікоў 
Адпраўка першага цягніка ў напрамку:
* ст. «Церамкі» — 05:57
* ст. «Герояў Дняпра» — 05:41

Адпраўка апошняга цягніка ў напрамку:
* ст. «Церамкі» — 00:25
* ст. «Герояў Дняпра» — 00:06

Расклад адпраўлення цягнікоў увечары (пасля 22:00) ў напрамку:
* ст. «Церамкі» — 22:33, 22:44, 22:56, 23:08, 23:20, 23:32, 23:44, 23:55, 0:05, 0:15, 0:25
* ст. «Герояў Дняпра» — 22:31, 22:43, 22:55, 23:07, 23:19, 23:31, 23:43, 23:55, 0:06

## Спасылкі 
* Звесткі на афіцыйным сайце Кіеўскага метрапалітэна 
* Старонка станцыі на неафіцыйным сайце Кіеўскага метрапалітэна  
* [Палац Україна (станція метро) на ВЕК](http://wek.kiev.ua/wiki/index.php/Палац_Україна_(станція_метро)) 

Катэгорыя:Станцыі Кіеўскага метрапалітэна